**NOTRANJA PRIJAVA KRŠITVE PREDPISA V DELOVNEM OKOLJU PO ZZPRI**

S tem obrazcem lahko prijavite kršitve predpisa v vašem delovnem okolju v skladu z Zakonom o zaščiti prijaviteljev (Uradni list RS, št. 16/2023; v nadaljevanju: ZZPri).

Prijavo lahko poda le fizična oseba in sicer:

* po elektronski pošti na naslov: zaupnik@zelva.si,
* na naslovu: Želva d.o.o., Ulica Alme Sodnik 6, 1000 Ljubljana s pripisom »Ne odpiraj! V roke zaupniku za notranjo prijavo.«,
* na telefonski številki 041 710 182;
* osebno pri zaupniku.

Ta prijava ni namenjena kršitvam, ki so se zgodile zunaj vašega delovnega okolja, ter npr. reševanju sporov s sodelavci, mobingu in podobno.

Vašo prijavo bo obravnaval zaupnik v organizaciji in vam po potrebi nudil pomoč v primeru povračilnih ukrepov delodajalca. Prijava bo obravnavana v postopku, kot je opredeljen v Pravilniku o vzpostavitvi notranje poti za prijavo podjetja Želva d.o.o.

Če tako želite, lahko prijavo podate anonimno, brez razkritja svojih osebnih podatkov. Če želite prejeti povratno informacijo, pa morate navesti, na kateri naslov oziroma način jo želite prejeti.

Če notranje prijave ni mogoče učinkovito obravnavati, lahko podate zunanjo prijavo pristojnemu organu, navedenemu v 14. členu ZZPri.

|  |
| --- |
| **PODATKI O PRIJAVITELJU** |
| Ime in priimek:(če želite podati anonimno prijavo, pustite polje prazno) |  |
| Zaposlen ali druga povezava z delovnim okoljem: |  |
| Kontaktni naslov za povratne informacije, če jih anonimni prijavitelj želi (neobvezno): |  |
| Naslov: |  |
| E-pošta: |  |
| Telefon: |  |
| Drugi kontaktni podatki: |  |

Zaupnik ne sme razkriti vaše identitete. Razkritje identitete brez vašega soglasja je v ZZPri določeno kot prekršek. Zaupnik vas lahko zaradi učinkovite obravnave kršitve naknadno kontaktira.

|  |
| --- |
| **PODATKI O KRŠITVI** |
| Kršitev se nanaša na delovno okolje v organizaciji (naziv organizacije): |  |
| Čas začetka, trajanja in konca kršitve: |  |
| Podatki o kršitelju: |  |
| Opis kršitve (kaj, kdaj, kje): Navedite kršeni predpis ter tudi morebitne priče in dokumente ali druge dokaze, ki podpirajo vaše trditve (npr. e-poštno komunikacijo ali dokumentarne dokaze). |  |

Prijavitelj do zaščite po ZZPri ni upravičen, če je prijavo podal dve leti ali več po prenehanju kršitve.

Nekateri prijavitelji tvegajo tudi povračilne ukrepe, maščevanje s strani vodstva ali sodelavcev. Povračilni ukrepi so praviloma posledica podane notranje (ali zunanje) prijave. Lahko vključujejo prenehanje delovnega razmerja, premestitev, znižanje plače, pa tudi disciplinske ukrepe, pritisk ali ustrahovanje. Kot povračilni ukrep se štejeta tudi grožnja s povračilnim ukrepom ali poskus povračilnega ukrepa.Če je takšno tveganje podano tudi v vašem primeru, izpolnite spodnjo preglednico.

|  |
| --- |
| **POVRAČILNI UKREPI** |
| Za katere povračilne ukrepe obstaja tveganje: |  |
| Katero obliko pomoči in zaščite pred povračilnimi ukrepi (ki so navedene v 10. členu ZZPri) potrebujete:  | [ ]  informacije o pravnih možnostih;[ ]  potrdilo o vloženi prijavi; [ ]  dokazila iz postopka s prijavo; [ ]  drugo:  |

|  |
| --- |
| **INFORMACIJE O OBRAVNAVI PRIJAVE** |

Vašo prijavo bo obravnaval zaupnik. V obravnavo bodo po potrebi vključene tudi druge osebe, ki bodo lahko seznanjene z vsebino prijave, vaša identiteta pa jim ne bo razkrita.

Zaupnik vas bo v skladu z ZZPri obvestil:

* v sedmih dneh po prejemu prijave o tem, ali jo bo obravnaval;
* v treh mesecih po prejemu prijave o stanju postopka s prijavo;
* ob zaključku obravnave o izvedenih ukrepih in izidu postopka.

Če menite, da je bilo storjeno kaznivo dejanje, predlagamo, da podate ovadbo na policijo ali državno tožilstvo. Če iz prijave izhaja sum storitve kaznivega dejanja, za katerega se storilec preganja po uradni dolžnosti, jo je organ za zunanjo prijavo v skladu s 145. členom Zakona o kazenskem postopku dolžan naznaniti državnemu tožilstvu ali policiji.

|  |
| --- |
| **POTRDITEV RESNIČNOSTI** |

Potrjujem, da so informacije v tej prijavi resnične, prijavo podajam v dobri veri in sem seznanjen, da je neresnična prijava lahko prekršek po 28. členu ZZPri, za katerega je zagrožena globa od 400 do 1.200 EUR.